Το "παπουτσόσπιτο" του Ψυρρή είναι ένα από αυτά τα σπίτια που όταν το αποχωρίζεσαι, εύχεσαι να μπορούσες να το έχεις δικό σου. Ο χώρος είναι μεγάλος, άνετος και καθαρός, πλήρης παροχών. Ιδιαίτερη αναφορά πρέπει να γίνει στη διακόσμηση και τους κρυφούς φωτισμούς που προσδίδουν μια ζεστή και μοναδική ατμόσφαιρα. Η συνεννόηση με τους οικοδεσπότες είναι άμεση και ακριβής η δε προθυμία τους να εξυπηρετήσουν αξιοσημείωτη. Ναι, ενθουσιάστηκα με το σπίτι αυτό και ελπίζω να το ξαναεπισκεφτώ σύντομα!